32006D0016
L 011/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 януари 2006 година
за изменение на приложение Б към Директива 88/407/ЕИО на Съвета и приложение II към Решение 2004/639/ЕО относно условията за внос на сперма от домашни животни от рода на едрия рогат добитък
(нотифицирано под номер С(2005) 5840)
(текст от значение за ЕИП)
(2006/16/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 88/407/ЕИО на Съвета от 14 юни 1988 г. относно определяне на здравните изисквания за животни при внос и търговия в рамките на Общността на сперма от домашни животни от рода на едрия рогат добитък (1), и по-специално член 10, параграф 2, първа алинея, член 11, параграф 2 и член 17, втори параграф от него,
като има предвид, че:
(1)
Директива 2003/43/ЕО на Съвета (2) измени Директива 88/407/ЕИО, което направи необходимо да се преработят решенията на Комисията, отнасящи се за ветеринарномедицинските условия за внос в Общността на сперма от домашни животни от рода на едрия рогат добитък.
(2)
Комисията прие Решение 2004/639/ЕО от 6 септември 2004 г. относно установяването на условията за внос на сперма от домашни животни от рода на едрия рогат добитък (3) което обединява правилата за внос на сперма на домашни животни от рода на едрия рогат добитък в рамките на един отделен акт.
(3)
Въпреки това възникнаха проблеми при вноса на сперма от животни от рода на едрия рогат добитък от трети страни, което се дължи на липсваща или неточна информация в приложение Б към Директива 88/407/ЕИО и в приложение II към Решение 2004/639/ЕО, които следователно трябва да бъдат изменени.
(4)
За да се даде възможност на икономическите оператори да адаптират новите условия, изложени в настоящото решение, е необходимо да се предвиди преходен период, в който при определени условия спермата от домашни животни от рода на едрия рогат добитък, отговаряща на условията, изложени в примерния ветеринарен сертификат, приложим преди датата на прилагане на настоящото решение, може да се внася в Общността.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение Б към Директива 88/407/ЕИО се изменя в съответствие с приложение I към настоящото решение.
Член 2
Приложение II към Решение 2004/639/ЕО се заменя с приложение II към настоящото решение.
Член 3
За преходния период, завършващ на 31 март 2006 г., държавите-членки разрешават вноса на сперма от домашни животни от рода на едрия рогат добитък, при условие че тази сперма:
а)
отговаря на условията, установени в примерния ветеринарен сертификат в приложение II към Решение 2004/639/ЕО, който е бил приложим преди датата на прилагане на настоящото решение; и
б)
се придружава от такъв надлежно попълнен сертификат.
Член 4
Настоящото решение се прилага от 1 януари 2006 г.
Член 5
Адресати на настоящото решение са държавите-членки.
Съставено в Брюксел на 5 януари 2006 година.